Kabupaten Lima Puluh Kota
Kabupaten Lima Puluh Kota (disabuik juo Limo Puluah Koto) adolah salah satu kabupaten nan ado di provinsi Sumatera Barat, Indonesia. Ibu kota kabupaten iko talatak di Sarilamak. Kabupaten iko punyo wilayah salaweh 3.354,30 km2 jo bapanduduak sabanyak 348.555 jiwa (Sensus Panduduak 2010)[2]. Kabupaten iko talatak di bagian timur wilayah provinsi Sumatera Barat atau 124 km dari Kota Padang, ibu kota provinsi.
Kecamatan Kapur IX marupokan pangasia tanaman gambir tagadang di Indonesia. Gambir basamo jo gatah, simin, sarato kayu lapis tamasuak dalam 10 komoditas utamo ekspor Sumatera Barat. Tanaman gambir manganduang zat katechine dan tanin, nan digunokan sabagai bahan baku industri farmasi, kosmetik, panyamak kulik, jo industri batik. Volume ekspor gambir provinsi Sumatera Barat tahun 2000 sabanyak 1.339.860 kg. Meskipun gambir marupokan salah satu komoditas pakabunan andalan kabupaten 50 Kota, namun nan manjadi tulang pungguang paekonomian kabupaten iko adolah tanaman bahan makanan. Pakabunan jo tanaman bahan makanan, kaduonyo tagolong dalam sektor patanian, manjadi panyumbang kagiatan ekonomi utamo kabupaten iko.
Kabupaten iko tagolong daerah paliang makmur di Sumatera Barat. Bahkan panduduak di Kecamatan Kapur IX disabuik-sabuik punyo pandapatan nan satara jo gaji bulanan para mantari. Hal iko dek karano masyarakaik Kapur IX punyo mato pancaharian sabagai pangasia gambir nan langsuang diekspor ka Singapura, India, Japang, jo Pakistan. Sayangnyo pamarintah daerah iko indak bisa manyadiokan sarana infrastruktur nan mamadai umpamonyo bursa gambir itu surang jo sarana telekomunikasi, jalan, aia barasiah, sahinggo potensi kecamatan nan dijuluaki nagari "Petro Dollar" iko indak tagarap optimal.
min_Latn min_Latn min_Latn min_Latn